Metsanurk on näiteks, kuis mitte alati tasakaalu ei pea vormimeel aatekirega. Metsanurk'i teoste puhul on ikka olnud arvustada, soovida, ikka on põhjust olnud rahulolematusele. Eriti "Orjade" puhul on etteheidete sademeid langenud haruldase ohtrusega. Ent on ekslik uskuda, nagu oleksid täiuslikud ja laitmatud teosed ühtlasi ka huvitavamad teosed. Ohe teose täiuslikkus ei ripu ainult võimisest, see võib olla lihtsalt vähenõudlikkus enese vastu: mitte püüda teostada võimatut. Kui hinnata  saavutuste seisukohast, siis laitmatu popsisaun on kahtlemata suurem väärtus kui nurjaläinud tempel. Ent inimene, kes enese kiusab templi ehitamisele, isegi kui see käib üle jõu, pakub kahtlemata suuremat sisalist huvi oma traagilise heroismiga kui vilunud ja oma väikses päevatöös kindel käsitööline.